**Prea târziu, prea devreme...**

*Gabrielaa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu te cățăra să vezi peste clipă, te vor durea ochii fără leac.

S-au subțiat cărările

clipei,

hăituite

de lupi canceroşi,

iviți din genunea destinului.

Despre destin,

unii cred că există.

Toți cred.

Imaginile cioburi

curg

pe ochiul

fix

prin timpul strâmtat

devreme,

înainte ca viselor

să le crească aripi.

Vise...

vise îngenuncheate la uşa unui salon îmbătrânit,

cheamă zadarnic,

cu buze sub care dinții muşcă din pereți ce

scriu poveşti

îmbrăcate în alb,

cu mirosul unei crengi de brad înflorate.

Cearceafuri albe cu chip de om

se mişcă fantomatic

sub cămaşa

neagră

a neputinței.

Oameni umbre,

stau de poveşti cu

stră-stră-stră bunicii lor,

pregătindu-şi genunchii pentru drumul îngerilor.

E prea devreme

pentru acolo,

mult, mult prea târziu

pentru aici,

în privirile de metal

vorbesc

cuvinte ude.

Lacrimi

fumul ce urcă,

lacrimi

lumânările ce rămân.